امریکانین خاریجی ایشلر ناظیری مایک پمپئو یئنی نوع کروناویروسون دونیایا چین-ین ووهان شهریندکی لابراتواردان یاییلماغا باشلادیغینی بیلدیریب.
اونون سؤزلرینه گؤره، واشینگتن-دا بونا دایر ثبوت‌لار وار.
"بو ویروسون ووهان لابراتواردان یاییلماسینی گؤسترن دلیلی وار. بیز اول دن بونو ادعا ائدیردیک، ایندی بوتون دونیا بونا امین اولا بیلر"-دئیه پمپئو دئییب.
بونونلا بئله، خاریجی ایشلر ناظیری ویروسون مقصدلی شکیلده و یا فوق العاده حادثه سببیندن یاییلماسی باره‌ده سوالا جاواب‌دان یایینیب.
پمپئو "بیز بو سوال‌لارا جاواب وئرمک اوچون بوتون ضروری سعی‌لره تشببوس ائدیریک. بیز و دونیا ساغلیق تشکیلاتی متخصص‌لر قروپونو اورا ووهانا و چین-ین باشقا لابراتوارلارینا گؤندرمه‌یه چالیشیریق، اما کمونیست پارتیسی اوولکی کیمی چینه گیریشه مانع اولور" دئییب.
"چین ایستاندارت‌لارا اویغون لابراتوارلار دونیایا یولوخموش بیر تاریخه صاحب‌دیر. چین لابراتوارلارینداکی اوغورسوزلوق‌لار نتیجه‌سینده ایلک دفعه ویروس‌لارا معروض قالمیریق. کشفیات اورقان‌لاری بو ایستیقامتده ایشلمه‌یه داوام ائتمه‌لی‌دیر، آنجاق سیزه بونون (کووید-19) ووهان-داکی لابراتواردان چیخدیغینا دایر چوخ سایدا دلیل اولدوغونو سؤیله بیلرم"- دئیه پمپئو وورغولاییب.
